कक्राझार जिल्लानि सिङाव थानाय बड’फा न’आव दुलाराय बर’ फरायसा आफादनि आफादगिरि दिपेन बर’ बिथांआ मोनसे खौरां मेलनि गेजेरजों थांनाय समफोराव इनाय अनागारियै खास्रि बिस्रि जिउ फोजोबग्रा दायनिगिरिफोरखौ साजा होनो थाखाय खौरां मेलनि गेजेरजों फोरमायदों । बिथां बर’आ फोरमायनाय बायदिब्ला बिथांआ मोनथाम आयदाखौ लानानै खौरां मेल खुंदों होनना फोरमायो । गिबि आयदाया जाबाय थांनाय समाव रहानि सासे 12 बोसोर बैसोनि कार्बि सुबुं सुमिला रंहांपि मुंनि सासे उन्दै हिन्जावसाखौ खास्रि बिस्रि जिनाहारि खालामना जिउ फोजोबग्रा दायनिगिरिखौ गोख्रोङै पास ट्रेकनि जोहै साजा होनो खावलायदों । नैथियाव उदालगुरि जिल्लायाव बैसागुनि सिगां सिगांआव अन्जालि बसुमतारि मुंनि सासे हिन्जावसाखौ फुस्लायना लांना जिनाहारि खालामना जिउ फोजोबग्रा दायनिगिरिखौ हमबाय बे हमनाय दायनिगिरिखौ गोख्रैङै पास ट्रेकनि जोहै पुलिस बिफानखौ थाबैनो साजा होनो दाबि दैखांङो । थामथियाव राङापारानि 1 नं गेरगुवाजुलियाव सासे बुरै बैसोनि लखेस्वरि दैमारिखौ दायनिनि सन्देहजों खास्रि बिस्रि जिउ फोजोबग्रा दायनिगिरिफोरखौ साजा होनो खावलायदों आरो दायना दायनि सन्देह’ खालामनाय खोमसि फोथायनायनिफ्राय बर’ समाजखौ गोजानाव थानो बिथां बर’आ खावलायदों ।